RO
C 311/16
Jurnalul Oficial al Uniunii Europene
16.8.2022
Motivele și principalele argumente În susținerea acțiunii, reclamanta invocă patru motive. 1.
Primul motiv întemeiat pe faptul că decizia Comisiei notificată reclamantei prin scrisoarea din data de 1 aprilie 2022 trebuie anulată.
Reclamanta a transmis o cerere Comisiei prin scrisoarea din data de 15 decembrie 2021.
Ca răspuns la solicitarea reclamantei, prin scrisoarea menționată anterior, Comisia a considerat răspunsul reclamantei ca fiind inadmisibil.
Reclamanta susține că decizia Comisiei în această privință este în mod fundamental eronată, constituind o încălcare a legislației UE și internaționale în domeniul mediului și o încălcare a tratatelor.
Reclamanta invocă faptul că Comisia își încalcă obligațiile pozitive prevăzute de tratate și de dreptul internațional, inclusiv de articolele 3, 6 și 7 din Convenția privind accesul la informații, participarea publicului la luarea deciziilor și accesul la justiție în domeniul mediului (denumită în continuare „Convenția de la Aarhus”).
Reclamanta mai susține că decizia atacată a Comisiei a încălcat dreptul derivat al UE, inclusiv articolele 9 și 10 din Regulamentul (CE) nr.
1367/2006 al Parlamentului European și al Consiliului (2).
Reclamanta arată că decizia Comisiei încalcă dreptul de acces la justiție al reclamantei în temeiul Convenției de la Aarhus și al Regulamentului (CE) nr.
1367/2006 (cu modificările ulterioare). 2.
Al doilea motiv întemeiat pe faptul că Comisia s-a abținut să acționeze, în sensul articolului 265 TFUE, în legătură cu PNEC evaluate, adoptate și publicate de Comisie, inclusiv în special PNEC suedez atacat.
Prin abținerea de a acționa, Comisia își încalcă obligațiile care îi revin în temeiul tratatelor și al dreptului internațional, inclusiv al articolelor 3, 6 și 7 din Convenția de la Aarhus.
Reclamanta susține de asemenea că abținerea de a acționa a Comisiei a încălcat dreptul derivat al Uniunii Europene, printre altele, articolele 9 și 10 din Regulamentul (CE) nr.
1367/2006 (cu modificările ulterioare). 3.
Al treilea motiv întemeiat pe faptul că neasigurarea de către Comisie a conformității depline a PNEC suedez cu Convenția de la Aarhus înseamnă că PNEC menționat este și a fost întotdeauna evaluat, adoptat și publicat cu încălcarea vădită a dreptului Uniunii și internațional și, așadar, este ilegal. 4.
Al patrulea motiv întemeiat pe faptul că Regulamentul (UE) 2018/1999 nu pune în aplicare prevederile Convenției de la Aarhus și nici pe cele ale articolului 7 din aceasta și așadar nu este conform cu legislația UE și internațională în domeniul mediului.
În plus sau cu titlu subsidiar, reclamanta susține că Regulamentul (UE) 2018/1999 încalcă tratatele.
În consecință, reclamanta susține că Regulamentul (UE) 2018/1999 ar trebui declarat ilegal.
(1)
(2)
Regulamentul (UE) 2018/1999 al Parlamentului European și al Consiliului din 11 decembrie 2018 privind guvernanța uniunii energetice și a acțiunilor climatice, de modificare a Regulamentelor (CE) nr.
663/2009 și (CE) nr.
715/2009 ale Parlamentului European și ale Consiliului, a Directivelor 94/22/CE, 98/70/CE, 2009/31/CE, 2009/73/CE, 2010/31/UE, 2012/27/UE și 2013/30/UE ale Parlamentului European și ale Consiliului, a Directivelor 2009/119/CE și (UE) 2015/652 ale Consiliului și de abrogare a Regulamentului (UE) nr.
525/2013 al Parlamentului European și al Consiliului (JO 2018, L 328, p. 1).
Regulamentul (CE) nr.
1367/2006 al Parlamentului European și al Consiliului din 6 septembrie 2006 privind aplicarea, pentru instituțiile și organismele comunitare, a dispozițiilor Convenției de la Aarhus privind accesul la informație, participarea publicului la luarea deciziilor și accesul la justiție în domeniul mediului (JO 2006, L 264, p. 13, Ediție specială, 15/vol.
17, p. 126), astfel cum a fost modificat prin Regulamentul (UE) 2021/1767 al Parlamentului European si al Consiliului din 6 octombrie 2021 (JO 2021, L 356, p. 1).
Acțiune introdusă la 17 iunie 2022 – Ryanair/Comisia (Cauza T-366/22) (2022/C 311/19) Limba de procedură: engleza Părțile Reclamantă: Ryanair DAC (Swords, Irlanda) (reprezentanți: E. Vahida, S. Rating și I.-G. Metaxas-Maranghidis, avocați) Pârâtă: Comisia Europeană